Diari Oficial de la Generalitat Valenciana


Sumari del DOGV 5458, del 26-02-2007 (2007/1389)

Informació pública del projecte de reparcel·lació forçosa de la unitat d'execució A del Pla de Reforma Interior de Benifaraig PN2.
----------------------------------------------------------------------------------------------------------------------------------

### Dades del document

Número de DOGV
:   5458

Data del DOGV
:   26-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/1389


Data del document
:   10-01-2007

Organisme emissor
:   Agrupació d'Interés Urbanístic Els Tarongers, Unitat d'Execució núm. 1 de Benifaraig, València

Tipus de document
:   Informació Pública

José Estellés Palanca, amb domicili a efectes de notificacions, a Benifaraig, 46421 València, carrer de la Santíssima Creu, núm. 42, amb DNI 64366213F, en representació de l'Agrupació d'Interés Urbanístic Els Tarongers, unitat d'execució número 1, de Benifaraig, València, amb el mateix domicili i constituïda pel notari de Moncada, Alfredo Granell Dasí, segons escriptura de data 18 de setembre de 2001, amb el mateix domicili social, amb CIF Y16655965; com a president d'esta, mitjançant la present comunica com a interessat o afectat que:  
Primer. L'Ajuntament Ple de València en sessió ordinària celebrada en data 25 de juliol de 2003, va acordar aprovar l'alternativa tècnica del programa d'actuació integrada de la unitat d'execució A del pla de reforma interior de Benifaraig PN2, presentat per la mercantil Jardines de Benifaraig, SL; i seleccionar la proposició juridicoeconòmica presentada per l'Agrupació d'Interés Urbanístic Els Tarongers, unitat d'execució núm. 1, de Benifaraig, i se li adjudica també a esta la condició d'agent urbanitzador de l'actuació integrada objecte de programació.  
Segon. Amb la finalitat de procedir a l'execució de l'esmentat programa, i en compliment del conveni regulador subscrit per l'Ajuntament de València i l'Agrupació d'Interés Urbanístic Els Tarongers, unitat d'execució núm. 1 de Benifaraig, s'ha redactat el projecte de reparcel·lació forçosa de l'esmentada unitat d'execució.  
Tercer. Este projecte s'ha presentat davant el Registre d'Entrada de l'Ajuntament de València en data 17 de novembre de 2006. Així mateix, tota esta documentació s'ha protocol·litzat a la notaria de Manuel Ángel Rueda Pérez, a València, carrer Roger de Llúria, núm. 28, 2º.  
Quart. Dins del termini d'un mes, comptador des de la publicació d'este anunci en el Diari Oficial de la Comunitat Valenciana, qualsevol persona podrà comparéixer en l'esmentada notaria, en horari de 10.00 a 13.00 hores, per a obtindre còpia a costa seua, de l'acta de protocol·lització dels esmentats documents o sol·licitar que se li exhibisca esta. Així mateix, es fa constar la possibilitat de consultar a l'Ajuntament de València (av. d'Aragó, núm. 35, 4a. planta), totes les actuacions derivades de la documentació depositada en este i de presentar les al·legacions que s'estimen pertinents.  
Cinqué. Així mateix, es fa constar als propietaris i titulars de drets afectats, en els terminis indicats en l'article 172.3 de la Llei 16/2005, de 30 de desembre, Urbanística Valenciana, l'obligació d'exhibir els títols que posseïsquen, així com declarar les situacions jurídiques que coneguen i afecten les seues finques i no hagen estat recollides en el projecte de reparcel·lació sotmés a informació pública.  
Sisé. Este avís complix allò disposat en l'article 177 de la Llei 16/2005, de 30 de desembre, Urbanística Valenciana, i 416 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística.  
València, 10 de gener de 2007.- En representació de l'Agrupació d'Interés Urbanístic Els Tarongers, unitat d'execució número 1 de Benifaraig, València: José Estellés Palanca.